wannaphong/clean_thaiwikipedia huggingface dataset:
# อินเทล 8051
thumb|SAB-C515-LN by Infineon is based on the 8051 
อินเทล 8051 เป็นชื่อของตระกูลไมโครคอนโทรลเลอร์ สถาปัตยกรรมฮาร์วาร์ด ที่พัฒนาโดยบริษัทอินเทลเมื่อปีค.ศ.1980 เพื่อใช้ในอุปกรณ์แบบฝังตัว ชิปตระกูล 8051 นี้ ได้รับความนิยมอย่างสูง ในคริสต์ทศวรรษที่ 1980 และต้นคริสต์ทศวรรษที่ 1990 แต่ในปัจจุบัน ถูกแทนที่ด้วยชิปตัวอื่น ซึ่งรวดเร็วกว่า มีฟังก์ชันมากกว่า และยังคงเข้ากันได้กับสถาปัตยกรรมของ8051 (8051-compatible) โดยมีผู้ผลิตอุปกรณ์เหล่านี้มากกว่า 20 บริษัท อาทิ อินเทล แอทเมล(Atmel) ฟิลิปส์(NXP) และซีเมนส์ รหัสดั้งเดิมที่อินเทลใช้เรียกไมโครคอนโทรลเลอร์ตัวนี้คือ MCS 51

ชิป 8051 ดั้งเดิมของอินเทลนั้นใช้เทคโนโลยีแบบ NMOS แต่ในรุ่นถัดๆมาใช้เทคโนโลยีแบบ CMOS ซึ่งใช้พลังงานน้อยกว่า (ทำให้สามารถนำไปใช้ในอุปกรณ์ ที่ใช้พลังงานจากแบตเตอรี) สังเกตว่าจะมีการ เพิ่มอักษร C เข้ามาในชื่อรุ่น เป็น C51 เช่น 80C51 หรือ AT89C51(Atmel)

ไมโครคอนโทรลเลอร์เบอร์นี้ สามารถติดต่อกับหน่วยข้อมูล และหน่วยความจำโปรแกรม พร้อมกันนั้นเครื่องมือในการพัฒนาระบบก็มีราคาถูกและ ครบถ้วนไม่ว่าจะเป็นแอสเซมเบลอร์, คอมไพเลอร์ภาษา C, ซิมูเลเตอร์, โปรแกรมมอนิเตอร์ และบอร์ดพัฒนา (Development Circuit Board)

 รายละเอียดทางเทคนิค 
 ติดต่อกับหน่วยความจำรอมได้สูงถึง 32 กิโลไบต์ 
 มีหน่วยความจำแรมภายในขนาด 128 ไบต์และ 256 ไบต์สำหรับ 8052 
 มีเรจิสเตอร์แบบ 8 บิต 19 ตัว และแบบ 16 บิต 5 ตัว
 มีพอร์ตอนุกรมในตัว 
 สามารถติดต่อกับแหล่งกำเนิดอินเตอร์รัปต์ได้ 5 ชุดและ 9 ชุดสำหรับเบอร์ 8032 และ 8052 
 มีพอร์ตอินพุตเอาต์พุต 32 บิต
 มีตัวตั้งเวลา (ไทเมอร์) ขนาด 16 บิต 2 ตัว และ 3 ตัว ในเบอร์ 8032 และ 8052 
 มีคำสั่ง 111 คำสั่งสามารถอ้างแอดเดรสได้ 2 โหมด
คุณสมบัติอีกอย่างซึ่งใช้ประโยชน์ได้มากจากชิปตัวนี้ คือ มันสามารถประมวลผลทางตรรกศาสตร์ ได้ในระดับบิท ได้โดยตรง ทั้งในเรจิสเตอร์(Register) และหน่วยความจำ(RAM)และด้วยคุณสมบัตินี้เอง ทำให้ 8051 เริ่มเป็นที่นิยม นำมาใช้ในการควบคุมอุปกรณ์ทางอุตสาหกรรมในสมัยนั้น นอกจากนี้ 8051 ยังมีกลุ่มเรจิสเตอร์ให้เลือกใช้ถึง 4 กลุ่ม ซึ่งช่วยอำนวยความสะดวกมากในการใช้อินเตอร์รัพท ์และ UART บน 8051 ก็ใช้งานง่าย ทำให้เหมาะสำหรับนำชิปนี้ ไปใช้ในการสื่อสารแบบอนุกรม (serial communications interface)

ชิป 8051 โดยทั่วไป มักจะมี 1 ถึง 2 UART มี 2 ถึง 3 ไทเมอร์ (Timer) มีหน่วยความจำภายในสำหรับเก็บข้อมูล (Internal Data RAM)ประมาณ 128 ถึง 256 ไบต์ มี I/O อาจจะมากถึง 128 ไบต์ และมีหน่วยความจำภายในสำหรับโปรแกรม(ไว้แฟลช)จำนวน 512 ไบต์ ถึง 64 กิโลไบต์ (โดยทั่วไป 8051 เรียกใช้หน่วยความจำสำหรับโปรแกรมได้ไม่เกิน 64 กิโลไบต์ ยกเว้นในชิปรุ่นใหม่ๆ อาจมีฟังก์ชันพิเศษช่วย ให้สามารถเรียกใช ้หน่วยความจำสำหรับโปรแกรมได้เกิน 64 กิโลไบต์)

นอกจากนี้ ในปัจจุบัน สามารถดาวน์โหลดสถาปัตยกรรมแบบ 8051 ซึ่งอยู่ในรูปภาษาVHDL จากอินเทอร์เน็ต เพื่อนำมาใช้ใน Programmmable Logic Device ประเภท FPGA ได้อีกด้วย
# ตารางเปรียบเทียบสัทอักษร อังกฤษ-ไทย
ตารางเปรียบเทียบสัทอักษร อังกฤษ-ไทย อย่างง่าย เทียบเสียงตามภาษาอังกฤษสำเนียงอเมริกันAmerican English Pronunciation, 2000 Kate Hahn. สำหรับเนื้อหาหลักอย่างละเอียด ดูได้ที่ สัทอักษรสากล ภาษาอังกฤษ และ ภาษาไทย

  เสียงก้องริมฝีปากริมฝีปาก-ฟันฟันโคนฟันโคนฟันด้านบนเพดานปากส่วนแข็งเพดานปากส่วนอ่อนเสียงจากลำคอเสียงหยุดเสียงไม่ก้อง ลมน้อย - ผ,พ,ภ - P   - ฐ,ฒ,ท,ธ - T   - ข,ฃ,ค,ฅ,ฆ -  K - อ - Oเสียงไม่ก้อง ลมมาก - ป   - ฏ,ต   - ก เสียงก้อง - บ  -  B   - ฎ,ฑ,ด  -  D    -  G เสียงต่อเนื่องเสียงไม่ก้อง ลมน้อย    - จ - ฉ, ช, ฌ   เสียงไม่ก้อง ลมมาก      - CH   เสียงก้อง      - J   เสียงไม่ก้อง  - ฝ,ฟ  -  F -  TH - ซ,ศ,ษ,ส -  S  - SH   - ห,ฮ  -  Hเสียงก้อง  - V -  TH - Z   เสียงก้อง - ม  -  M    - ณ,น -  N  - ง -  NG เสียงก้อง    - ร  - R  เสียงก้อง  -  ว - W     - ญ,ย -  เสียงก้อง    - ล,ฬ - L   

หมายเหตุ
เสียงที่มีทั้งอังกฤษและไทยเฉพาะเสียงไทย เฉพาะเสียงอังกฤษ

 ตารางแสดงตำแหน่งของลิ้นในการออกเสียง ยกเว้นเสียงจากลำคอ
 ตัวอักษรสัทอักษรสากล แสดงใน [ ]
 ตัวอักษร C ออกเสียงได้ 2 แบบ ดูที่ เสียง ส /s/  ดูได้ที่เสียง สำหรับการออกเสียง ค /k/ ดูได้ที่เสียง 
 ตัวอักษร G ออกเสียงได้ 2 แบบ
 ตัวอักษร CH ออกเสียงได้ 3 แบบ คือ /ch/ /sh/ /k/ ดูเพิ่มที่ การออกเสียง
 ตัวอักษร TH ออกเสียงได้ 2 แบบ
 เสียง อ.อ่าง O ในภาษาอังกฤษ ถือว่าอยู่ในเสียงสระ
# แรงสี่มิติ
ในทฤษฎีสัมพัทธภาพพิเศษ แรงสี่มิติ  เป็นเวกเตอร์สี่มิติ ที่ใช้แทนที่แรงในกลศาสตร์ดั้งเดิม แรงสี่มิติของเวกเตอร์สี่มิติ a นิยามให้เท่ากับอัตราการเปลี่ยนโมเมนตัมสี่มิติเทียบกับเวลาของอนุภาค

 

เนื่องจาก  โดยที่ m0 คือมวลเฉี่อย และ Ua คือความเร็วสี่มิติ เราสามารถเขียนความสัมพันธ์ของแรงสี่มิติกับความเร่งสี่มิติเหมือนกฎข้อที่สองของนิวตัน

 

ในที่นี้  คือมวลสัมพัทธ์ และ
# ความเร่งสี่มิติ
ความเร่งสี่มิติ  ในทฤษฎีสัมพัทธภาพพิเศษเป็นเวกเตอร์สี่มิติ

 

โดยที่

 

ผลคูณสเกลาร์ ระหว่างความเร็วสี่มิติกับความเร่งสี่มิติที่สัมพันธ์กันจะมีค่าเป็น 0 เสมอ

ในกลศาสตร์ดั้งเดิม (ที่ความเร็วต่ำ) ความเร่งสี่มิติจะสัมพันธ์กับแรงสี่มิติตามกฎข้อที่สองของนิวตันที่ว่า

 

โดยที่ m0 คือมวลอยู่นิ่งของอนุภาค
# เวกเตอร์สี่มิติ
ในทฤษฎีสัมพัทธภาพ เวกเตอร์สี่มิติ  (four-vector) เป็นเวกเตอร์ในปริภูมิเวกเตอร์เหนือฟิลด์ของจำนวนจริงใน 4 มิติ ซึ่งปริภูมิเวกเตอร์ดังกล่าวรู้จักกันในนาม ปริภูมิมิงคอฟสกี (Minkowski space)

ภายใต้การแปลงพิกัด (coordinate transformation) เช่น การหมุนใน 3 มิติ  (spatial rotations) และ การบูสต์  (boosts) (การเปลี่ยนจากกรอบอ้างอิงเฉื่อยเดิมไปสู่กรอบอ้างอิงเฉื่อยใหม่ที่มีความเร็วคงที่สัมพัทธ์กัน) องค์ประกอบ (components) ของเวกเตอร์สี่มิติจะมีการแปลงเช่นเดียวกับพิกัดอวกาศและเวลา 

เซ็ตของการหมุนและการบูสต์ดังกล่าว เรียกรวม ๆ ว่า  การแปลงโลเร็นตซ์ (Lorentz transformations) ประกอบกันเป็น กรุ๊ปโลเร็นตซ์ (Lorentz group) และบรรยายโดยเมทริกซ์ 

 คณิตศาสตร์ของเวกเตอร์สี่มิติ 

จุดในปริภูมิมิงคอฟสกีถูกเรียกว่า  เหตุการณ์ (event)  และถูกบรรยายด้วย  เวกเตอร์ระบุตำแหน่งสี่มิติ (position four-vector)  กำหนดโดย

สำหรับ  เมื่อ  เป็นอัตราเร็วแสงในสุญญากาศ (speed of light) 

ผลคูณภายใน (inner product) ของเวกเตอร์สี่มิติ  กับ  ถูกกำหนดโดย (ใช้ Einstein notation) 

เมื่อ  เป็น เมตริกมิงคอฟสกี (Minkowski metric) บางครั้งก็เรียกผลคูณภายในนี้ว่า ผลคูณภายในมิงคอฟสกี (Minkowski inner product)  

เวกเตอร์สี่มิติอาจถูกจำแนกออกเป็น 3 ประเภทคือ  สเปซไลค์ (spacelike)  ไทม์ไลค์ (timelike)  และ  นัล (lightlike หรือ null)  

โดยเวกเตอร์สี่มิติแบบ สเปซไลค์ (spacelike 4-vector) ไทม์ไลค์ (timelike 4-vector) และ นัล (lightlike 4-vector หรือ null 4-vector) จะมีผลคูณภายในมากกว่าศูนย์, น้อยกว่าศูนย์ และเท่ากับศูนย์ ตามลำดับ

 ตัวอย่างของเวกเตอร์สี่มิติในวิชาพลศาสตร์ 

เมื่อ  คือแฟกเตอร์แกมมา (gamma factor) ของทฤษฎีสัมพัทธภาพ บางทีก็เรียกว่าแฟกเตอร์โลเร็นตซ์ (Lorentz factor)

เวกเตอร์สี่มิติที่สำคัญ ๆ ในทฤษฎีสัมพัทธภาพ ก็เช่น เวกเตอร์ความเร็วสี่มิติ (four-velocity) ถูกกำหนดโดย:

หรือ

เมื่อ

สำหรับ  สังเกตว่า

เวกเตอร์ความเร่งสี่มิติ (four-acceleration) ถูกกำหนดโดย:

หรือ

สังเกตว่าเวกเตอร์ความเร่งสี่มิติตั้งฉากกับเวกเตอร์ความเร็วสี่มิติ คือ  

เวกเตอร์โมเมนตัมสี่มิติ (four-momentum)  ถูกกำหนดโดย

หรือ

เมื่อ  คือมวลของอนุภาค และ  คือโมเมนตัมของอนุภาค 

เวกเตอร์แรงสี่มิติ (four-force)  ถูกกำหนดโดย

หรือ

เมื่อ

เป็นแรงที่กระทำต่ออนุภาค

 Deriving E = mc2 

เราสามารถเขียนสมการของพลังงานทั้งหมดของอนุภาคได้ดังต่อไปนี้ พลังงานจลน์ (K) ของอนุภาคนิยามในแบบคลาสิกได้ดังนี้

 ตัวอย่างของเวกเตอร์สี่มิติในวิชาแม่เหล็กไฟฟ้า 

ตัวอย่างของเวกเตอร์สี่มิติในวิชาแม่เหล็กไฟฟ้า (Electromagnetism) เช่น 

เวกเตอร์ความหนาแน่นกระแสสี่มิติ (four-current) กำหนดโดย

 

ซึ่งสร้างจาก ความหนาแน่นกระแส (current density)  และ ความหนาแน่นประจุ (charge density)   

เวกเตอร์ศักย์แม่เหล็กไฟฟ้าสี่มิติ (electromagnetic four-potential)  กำหนดโดย

ซึ่งสร้างจาก ศักย์เวกเตอร์ (vector potential)  และ ศักย์สเกลาร์ (scalar potential)    

คลื่นแม่เหล็กไฟฟ้าระนาบ (plane electromagnetic wave) สามารถบรรยายได้โดย  เวกเตอร์ความถี่สี่มิติ (four-frequency)  ดังนี้

เมื่อ  เป็นความถี่ (frequency) ของคลื่น และ  เป็นเวกเตอร์หนึ่งหน่วยซึ่งชี้ในทิศการเคลื่อนที่ของคลื่น   สังเกตว่า

ดังนั้นเวกเตอร์ความถี่สี่มิติ (four-frequency) จะมีนอร์มเป็นศูนย์เสมอ เรียกเวกเตอร์สี่มิติแบบนี้ว่า null vector
# นิโฮเนียม
นิโฮเนียม (สัญลักษณ์ Nh) คือธาตุที่มีหมายเลขอะตอม 113 นิโฮเนียมเป็นธาตุหนักที่ถูกสังเคราะห์ขึ้นใหม่ยังไม่รายละเอียดมากนัก มีอีกชื่อหนึ่งว่าเอกา-แทลเลียม (eka-thallium) ในเดือนมิถุนายน ค.ศ. 2016 IUPAC เสนอชื่อ นิโฮเนียม (nihonium; สัญลักษณ์ธาตุ Nh) เป็นชื่อทางการของธาตุนี้ ชื่อ "นิโฮเนียม" มาจาก "นิฮง" (Nihon) อันเป็นชื่อเรียกประเทศญี่ปุ่นในภาษาญี่ปุ่น

 รายการอ้างอิง 

นิโฮเนียม
นิโฮเนียม
นิโฮเนียม
นิโฮเนียม
นิโฮเนียม
# เบร์รีซ์โคโบ
เบร์รีซ์โคโบ  เป็นวงดนตรีป๊อปสัญชาติญี่ปุ่นประกอบด้วยสมาชิกเจ็ดคนซึ่งเป็นหญิงทั้งสิ้น โดยเป็นส่วนหนึ่งของกลุ่มเฮลโล! พรอเจกต์ (Hello! Project) มีสึงกุ (Tsunku) เป็นผู้อำนวยการและประพันธ์เพลงของวง

วงนี้ตั้งขึ้นในปี 2004 โดยออกผลงานแรกเป็นซิงเกิลเมื่อเดือนมีนาคม ปีนั้น ครั้นปี 2007 ได้แสดงดนตรีที่ไซตะมะซูเปอร์อารีนา สร้างสถิติเป็นบุคคลผู้เยาว์ที่สุดที่แสดงเดี่ยว ณ เวทีนั้น ต่อมาในปี 2008 จึงได้รับรางวัลชาวเอเชียผู้มาใหม่ยอดเยี่ยม (Best Asian Newcomer Award) ในเทศกาลเพลงเอเชีย (Asia Song Festival) กับรางวัลเคบิลมิวสิก (Cable Music Award) ในการประกาศผลรางวัลเคบิลญี่ปุ่นครั้งที่ 41 (41st Japan Cable Awards)

ตั้งแต่เดือนกุมภาพันธ์ 2012 สืบมา วงนี้ได้ออกผลงานเป็นซิงเกิลยี่สิบแปดชุด สตูดิโออัลบั้มสองชุด และอัลบั้มรวมเพลงสองชุด ซีดีและดีวีดีของวงนี้ทำยอดขายรวมกันเฉพาะในประเทศญี่ปุ่นได้มากกว่าหนึ่งล้านชุด

 สมาชิก 
 อดีตสมาชิก 

 ชื่อ วันเกิด อายุ สีประจำตน หมายเหตุ ซะกิ ชิมิซุ (Saki Shimizu)(清水佐纪) 22 พฤศจิกายน 1991  เหลือง หัวหน้าวง โมะโมะโกะ สึงุนะงะ (Momoko Tsugunaga)(嗣永桃子) 6 มีนาคม 1992  ชมพู  ชินะมิ โทะกุนะงะ (Chinami Tokunaga)(徳永千奈美; ) 22 พฤษภาคม 1992  ส้ม มาซะ ซุโด (Maasa Sudō)(须藤茉麻) 3 กรกฎาคม 1992  ฟ้า มิยะบิ นะสึยะกิ (Miyabi Natsuyaki)(夏焼雅; ) 25 สิงหาคม 1992  ม่วง รองหัวหน้าวง  ยูรินะ คุมาอิ (Yurina Kumai)(熊井友理奈; ) 3 สิงหาคม 1993  เขียว ริซะโกะ ซุงะยะ (Risako Sugaya)(菅谷梨沙子; ) 4 เมษายน 1994  แดง

 ไมฮะ อิชิมุระ (Maiha Ishimura)

 ผลงาน 

 อัลบั้ม 

 ซิงเกิลร่วมกับนักร้องอื่น 
 
 
 
 

 ซิงเกิล 
 # ชื่อ วันเผยแพร่ ตำแหน่งบนผัง ผังโอริคอนประจำสัปดาห์ 1  3 มีนาคม 2004 18  2  28 เมษายน 2004 25 3  26 พฤษภาคม 2004 37 4  25 สิงหาคม 2004 20 5  10 ธันวาคม 2004 13 6  30 มีนาคม 2005 7 7  8 มิถุนายน 2005 13 8  3 สิงหาคม 2005 13 9  23 พฤศจิกายน 2005 19 10  29 มีนาคม 2006 6 11  2 สิงหาคม 2006 15 12  6 ธันวาคม 2006 11 13  7 มีนาคม 2007 11 14  27 มิถุนายน 2007 4 15  28 พฤศจิกายน 2007 6 16  12 มีนาคม 2008 5 17  9 กรกฎาคม 2008 4 18  5 พฤศจิกายน 2008 6 19  11 มีนาคม 2009 8 20  3 มิถุนายน 2009 4 21  11 พฤศจิกายน 2009 5 22  3 มีนาคม 2010 3 23  14 กรกฎาคม 2010 6 24  10 พฤศจิกายน 2010 7 25  2 มีนาคม 2011 7 26  8 มิถุนายน 2011 11 27  10 สิงหาคม 2011 7 28  21 มีนาคม 2012 9 29  25 กรกฎาคม 2012 6 30  19 ธันวาคม 2012 31  13 มีนาคม 2013
# โคเปอร์นิเซียม
โคเปอร์นิเซียม  คือธาตุที่มีหมายเลขอะตอม 112 สัญลักษณ์คือ Cn โคเปอร์นิเซียมเป็นธาตุหนักยิ่งยวด (superheavy) ที่ถูกสังเคราะห์ขึ้นไอโซโทปที่เสถียรของมันคือ Cn-285 มีครึ่งชีวิตประมาณ  11 นาที

ก่อนการเปลี่ยนชื่อเป็นโคเปอร์นิเซียม โดย IUPAC เมื่อวันที่ 19 กุมภาพันธ์ พ.ศ. 2553 ธาตุนี้เคยใช้ชื่อว่า "อูนอูนเบียม" (มาจากภาษาละติน ūnus + ūnus + bi- + -ium, หนึ่ง หนึ่ง สอง A New Element - Ununbium) มีสัญลักษณ์คือ Uub เป็นชื่อชั่วคราวในระบบ IUPAC โคเปอร์นิเซียมเป็นโลหะที่เป็นของเหลวและระเหยเร็วกว่าปรอท

โคเปอร์นิเซียม ตั้งชื่อตาม นิโคลัส โคเปอร์นิคัส ผู้เสนอทฤษฏีดวงอาทิตย์เป็นศูนย์กลางของจักรวาล
# โมโตโรลา 68เอชซี11
68เอชซี11 (Official 68HC11 Reference Manual เรียกโดยย่อว่า 6811 หรือ HC11) คือตระกูลไมโครคอนโทรลเลอร์ 8 บิต ที่เปิดตัวในปี พ.ศ. 2527 โดยบริษัทโมโตโรลาเซมิคอนดักเตอร์ (หลังจากนั้นผลิตโดยบริษัทฟรีสเกลเซมิคอนดักเตอร์ และต่อมาโดยบริษัทเอ็นเอ็กซ์พีเซมิคอนดักเตอร์)Motorola Annual Report 1984Hambley, Allan R.(2011). Electrical Engineering: Principles and Applications, Pearson Higher Education. p. 417. Digitized by Google. สืบค้นเมื่อ 17 พฤษภาคม 2012. เป็นไมโครคอนโทรลเลอร์ที่พัฒนาต่อมาจากไมโครคอนโทรลเลอร์ตระกูล 6800 ของบริษัทโมโตโรลา

MC68HC11A8 เป็นไมโครคอนโทรลเลอร์ตัวแรกที่รวมหน่วยความจำอีอีพรอมแบบซีมอสไว้ภายใน ทำให้สามารถทำงานได้โดยไม่ต้องใช้งานหน่วยความจำภายนอก หรือในกรณีที่ระบบใหญ่ก็สามารถใช้ติดต่อกับหน่วยความจำภายนอกได้ ใช้ชุดคำสั่งเดียวกับ 68เอชซี05 แต่มีคำสั่งเพิ่มเติมอีก ทำให้ใช้งานได้กว้างกว่ามาก

 รายละเอียดทางเทคนิค 
thumb|แผนภาพบล็อกของ 68เอชซี11

 ติดต่อกับรอมได้สูงสุด 32 กิโลไบต์
 มีแรมภายในสูงสุด 1.2 กิโลไบต์
 มีอีอีพรอมภายในสูงสุด 640 ไบต์
 มีระบบ SPI
 มีระบบ SCI
 ความเร็วบัส 2 เมกะเฮิร์ตซ์
 มีรีจิสเตอร์ 8 บิต 64 ตัว
 มีคำสั่ง 110 คำสั่ง อ้างแอดเดรสได้ 6 โหมด
 ตัวตั้งเวลา 16 บิต 1 ตัว และวอดช์ด็อกไทเมอร์ 1 ตัว
 ติดต่อกับแหล่งกำเนิดอินเตอร์รัพต์ 18 ชุด
 มีวงจรแปลงสัญญาณอะนาลอกเป็นดิจิทัล 8 บิต 8 ช่อง
 มีพอร์ตอินพุตเอาต์พุตสูงสุด 62 บิต

ตระกูลของ 68เอชซี11 68HC11A1 ไม่มีรอมภายใน มีแรม 250 ไบต์ อีอีพรอม 512 ไบต์, 68HC11A8 มีรอม 8 กิโลไบต์ แรม 250 ไบต์ อีอีพรอม 512 ไบต์, 68HC711D3 มีอีพรอม 4 กิโลไบต์ แรม 192 ไบต์, 68HC811E2 มีอีอีพรอม 2 กิโลไบต์ แรม 256 ไบต์

จำนวนขา/รูปร่างตัวถัง มี 3 แบบ คือ DIP 48 ขา , PLCC 52 ขา , QFP 64 ขา
# มอสโกเวียม
มอสโกเวียม  คือธาตุที่มีหมายเลขอะตอม 115 และสัญลักษณ์คือ Mc มอสโกเวียมเป็นธาตุกัมมันตภาพรังสีหนักมาก (superheavy) ที่ถูกสังเคราะห์ขึ้น มีอีกชื่อหนึ่งว่าเอกา-บิสมัท (eka-bismuth) ในเดือนมิถุนายน ค.ศ. 2016 IUPAC เสนอชื่อ มอสโกเวียม (moscovium; สัญลักษณ์ธาตุ Mc) ให้เป็นชื่อทางการของธาตุนี้ ชื่อ "มอสโกเวียม" ตั้งชื่อตามแคว้นมอสโก (Moscow Oblast) ที่สถาบันร่วมวิจัยนิวเคลียร์ตั้งอยู่
# 5 พฤศจิกายน
วันที่ 5 พฤศจิกายน เป็นวันที่ 309 ของปี (วันที่ 310 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 56 วันในปีนั้น

 เหตุการณ์ 
 พ.ศ. 2415 (ค.ศ. 1872) - ซูซาน บี. แอนโทนี สตรีที่เรียกร้องสิทธิเลือกตั้ง เป็นผู้หญิงคนแรกที่ลงคะแนนในการเลือกตั้งประธานาธิบดีแห่งสหรัฐอเมริกา ขณะที่สตรียังไม่มีสิทธิเลือกตั้ง
 พ.ศ. 2478 (ค.ศ. 1935) - เกมเศรษฐี ซึ่งเป็นเกมกระดานที่ได้รับความนิยมมาก ออกวางจำหน่ายเป็นครั้งแรก

 วันเกิด 
 พ.ศ. 2297 (ค.ศ. 1754) - อเลสซานโดร มาลาสปินา ขุนนางชาวอิตาลี (ถึงแก่กรรม 9 เมษายน พ.ศ. 2353)
 พ.ศ. 2449 (ค.ศ. 1906) - เฟร็ด ลอว์เรนซ์ วิปเปิล นักดาราศาสตร์ชาวอเมริกัน (ถึงแก่กรรม 30 สิงหาคม พ.ศ. 2547)
 พ.ศ. 2456 (ค.ศ. 1913) - วิเวียน ลีห์ นักแสดงหญิงชาวอังกฤษ (ถึงแก่กรรม 7 กรกฎาคม พ.ศ. 2510)
 พ.ศ. 2464 (ค.ศ. 1921) - เจ้าหญิงเฟาซียะห์แห่งอียิปต์ (สิ้นพระชนม์ 2 กรกฎาคม พ.ศ. 2556)
พ.ศ. 2499 (ค.ศ. 1956) - โอม รัชเวทย์ ศิลปิน, นักเขียนการ์ตูน และนักวาดภาพประกอบ 
 พ.ศ. 2500 (ค.ศ. 1957) - ธีรยุทธ ปรัชญาบำรุง นักแสดงชาวไทย
 พ.ศ. 2503 (ค.ศ. 1960) - ทิลดา สวินตัน นักแสดงชาวอังกฤษ
 พ.ศ. 2506 (ค.ศ. 1963) - ฌ็อง-ปีแยร์ ปาแป็ง อดีตนักฟุตบอลชาวฝรั่งเศส
 พ.ศ. 2507 (ค.ศ. 1964) - ฟัมเกอ ยันส์เซิน นักแสดงชาวดัตช์-อเมริกัน
 พ.ศ. 2508 (ค.ศ. 1965) - หลุยส์ ออร์ติซ ฟลอเรส นักมวยสากลสมัครเล่นชาวปวยร์โตรีโก
 พ.ศ. 2511 (ค.ศ. 1968) 
 เจ.ดี. เอเวอร์มอร์ นักแสดงชาวอเมริกัน
 แซม ร็อกเวลล์ นักแสดงชาวอเมริกัน
 พ.ศ. 2515 (ค.ศ. 1972) - วราวุธ เลาหพงศ์ชนะ ผู้ประกาศข่าว พิธีกร ทางสถานีวิทยุโทรทัศน์ไทยทีวีสีช่อง 3
 พ.ศ. 2520 (ค.ศ. 1977) - ริชาร์ด ไรต์ (นักฟุตบอล) นักฟุตบอลชาวอังกฤษ
 พ.ศ. 2525 (ค.ศ. 1982) - ฮัน จีมิน นักแสดงหญิงชาวเกาหลีใต้
 พ.ศ. 2526 (ค.ศ. 1983) 
 พีตา เตาฟาโตฟัว นักเทควันโดและนักเล่นสกีชาวตองงา
 อิศริยา สายสนั่น นักแสดงชาวไทย
 พ.ศ. 2527 (ค.ศ. 1984) - เอลีอูด คิปโชเก นักวิ่งทางไกลอาชีพชาวเคนยา 
 พ.ศ. 2528 (ค.ศ. 1985) - ทานากะ โคคิ ไอดอลชาวญี่ปุ่น 
 พ.ศ. 2529 (ค.ศ. 1986) 
 คะนึงนิจ จักรสมิทธานนท์ นักแสดงและพิธีกรชาวไทย
 โบอา นักร้องนานาชาติ
 แคสเปอร์ สไมเกิล ผู้รักษาประตูฟุตบอลชาว เดนมาร์ก
 อเล็กซานเดอร์ วูล์ฟ นักมวยปล้ำอาชีพชาวเยอรมัน
 พ.ศ. 2536 (ค.ศ. 1993) - กัณต์ธีภพ ศิโรรัตนพาณิชย์ นักแสดง/นักร้องชาวไทย
 พ.ศ. 2538 (ค.ศ. 1995) - พิมพ์นิชกุล บำรุงกิจ นักแสดงหญิงชาวไทย
 พ.ศ. 2540 (ค.ศ. 1997) 
 คริส เมฟแคม นักฟุตบอลชาวอังกฤษ
 โดมินิก ธอร์น นักแสดงหญิงชาวอเมริกัน
 พ.ศ. 2541 (ค.ศ. 1998) - ทาเกฮิโระ โทมิยาซุ นักฟุตบอลชาวญี่ปุ่น

 วันถึงแก่กรรม 
 พ.ศ. 2422 (ค.ศ. 1879) - เจมส์ คลาร์ก แมกซ์เวลล์ นักฟิสิกส์ชาวสกอต (เกิด 13 มิถุนายน พ.ศ. 2374)
 พ.ศ. 2486 (ค.ศ. 1943) - เจ้าจักรคำขจรศักดิ์ เจ้าผู้ครองนครลำพูน องค์สุดท้าย (เกิด 19 พฤษภาคม พ.ศ. 2418)
พ.ศ. 2514 (ค.ศ. 1971) - มัลลี คงประภัศร์ ศิลปินด้านนาฏศิลป์, โขน และละครรำ (เกิด 20 มกราคม พ.ศ. 2426)
พ.ศ. 2565 (ค.ศ. 2022) - ประสาท ทองอร่าม ศิลปินด้านนาฏศิลป์, โขน

 วันสำคัญและวันหยุดเทศกาล 

พ.ศ. 2495 (ค.ศ. 1952) - วันธรรมศาสตร์สามัคคี มหาวิทยาลัยธรรมศาสตร์
พ.ศ. 2549 (ค.ศ. 2006), พ.ศ. 2568 (ค.ศ. 2025) - วันลอยกระทง

 แหล่งข้อมูลอื่น 
 BBC: On This Day
 Today in History: November 5 

พฤศจิกายน 05
หมวดหมู่:พฤศจิกายน
# ฟลิโรเวียม
ฟลิโรเวียม (,)Flerovium and Livermorium – Periodic Table of Videos เป็นชื่อของธาตุกัมมันตรังสีที่มีหมายเลขอะตอม 114 สัญลักษณ์ธาตุคือ Fl มีไอโซโทปที่มีเลขมวลระหว่าง 285-289 ซึ่งไอโซโทปที่มีครึ่งชีวิตนานที่สุด คือ 289Fl ซึ่งมีครึ่งชีวิตนาน 2.6 วินาที ก่อนการเปลี่ยนชื่อเป็นฟลิโรเวียม โดย IUPAC เมื่อวันที่ 31 พฤษภาคม พ.ศ. 2555 ธาตุนี้เคยใช้ชื่อชั่วคราวว่า "อูนอูนควอเดียม"  มีสัญลักษณ์คือ Uuq ชื่อ "ฟลิโรเวียม" ตั้งชื่อตามนักฟิสิกส์ชาวรัสเซีย เกออร์กี ฟลิโอรอฟ ผู้ก่อตั้งสถาบันร่วมเพื่อการวิจัยนิวเคลียร์ (Joint Institute for Nuclear Research) ในเมืองดุบนา ประเทศรัสเซีย

การศึกษาทางเคมีซึ่งดำเนินการในปี พ.ศ. 2550 ชี้ให้เห็นอย่างชัดเจนว่าฟลิโรเวียมมีคุณสมบัติที่ไม่ใช่ของเอกา-ลีด และปรากฏว่าเป็นธาตุหนักยิ่งยวด (superheavy element) ธาตุแรกที่แสดงคุณสมบัติคล้ายกับแก๊สเฉื่อยเนื่องจากผลสัมพัทธภาพGas Phase Chemistry of Superheavy Elements , lecture by Heinz W. Gäggeler, Nov. 2007. Last accessed on Dec. 12, 2008.

ธาตุดังกล่าวถูกค้นพบเมื่อเดือนธันวาคม พ.ศ. 2541 ที่สถาบันร่วมเพื่อการวิจัยนิวเคลียร์ในรัสเซีย การค้นพบดังกล่าวได้รับการตีพิมพ์ในเดือนมกราคม พ.ศ. 2542 แต่การค้นพบครั้งนั้นไม่ได้รับการยืนยัน

เดือนพฤษภาคม พ.ศ. 2552 คณะทำงานร่วมของ IUPAC ได้ตีพิมพ์รายงานการค้นพบโคเปอร์นิเซียมซึ่งคณะฯ ได้รับรองการค้นพบไอโซโทป 283Cn และเป็นการค้นพบฟลิโรเวียมโดยพฤตินัยเช่นกัน จากการยอมรับข้อมูลของการสังเคราะห์ 287Fl และ 291Uuh ซึ่งเกี่ยวข้องกับ 283Cn เมื่อปี พ.ศ. 2554 IUPAC ประเมินการทดลองของทีมสถาบันร่วมเพื่อการวิจัยนิวเคลียร์ระหว่าง พ.ศ. 2542-2550 ขณะที่องค์การพบว่าข้อมูลในระยะแรกนั้นไม่อาจให้ข้อสรุปได้ แต่ผลการทดลองระหว่างปี พ.ศ. 2547-2550 ได้รับการยอมรับว่าเป็นเอกลักษณ์ของธาตุ 114
# เทนเนสซีน
เทนเนสซีน  เป็นธาตุในกลุ่มโลหะหลังทรานซิชัน ที่มีเลขอะตอมเท่ากับ 117 และมีสัญลักษณ์ Ts เคยมีชื่อชั่วคราวในระบบ IUPAC คือ "อูนอูนเซปเทียม" (สัญลักษณ์ธาตุ Uus) และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-แอสทาทีน" (eka-astatine) ถูกค้นพบในปี ค.ศ. 2010 โดยนักวิทยาศาสตร์ในโครงการการร่วมมือระหว่างรัสเซีย-อเมริกาที่เมืองดุบนา ประเทศรัสเซีย ต่อมาในเดือนมิถุนายน ค.ศ. 2016 IUPAC เสนอชื่อ เทนเนสซีน (tennessine; สัญลักษณ์ธาตุ Ts) เป็นชื่อทางการของธาตุนี้ ชื่อ "เทนเนสซีน" มาจากชื่อรัฐเทนเนสซี ประเทศสหรัฐอเมริกา

 ประวัติ 
 ก่อนการค้นพบ 
ในปี 2004 ที่สถาบันร่วมวิจัยนิวเคลียร์ในเมืองดุบนา ประเทศรัสเซียได้มีการค้นคว้าเกี่ยวกับธาตุที่ 117 (หรือเรียกอีกอย่างว่า มี 117 โปรตอนในนิวเคลียส) โดยการฟิวชั่นกับเป้าหมายคือเบอร์คีเลียม (ธาตุที่ 97) และลำแสงแคลเซียม (ธาตุที่ 20)
 
ทีมวิจัยในรัสเซียตั้งใจที่จะใช้ไอโซโทปของแคลเซียมคือ แคลเซียม-48 มี 20 โปรตอน 28 นิวตรอน เป็นไอโซโทปที่มีนิวเคลียสน้ำหนักเบาที่สุดและเสถียร หรือ ใกล้เสถียร
อันดับสองคือ ซิงก์-68 ซึ่งหนักกว่าแคลเซียม-48 มาก  ลำแสงแคลเซียม-48 ได้สร้างขึ้นที่รัสเซียโดยกระบวนการทางเคมี

 การค้นพบ 
thumb|left|225px|เป้าหมายเบอร์คีเลียมใช้ในการสังเคราะห์(อยู่ในสารละลาย)
ในปี 2550 ทีมวิจัยของสหรัฐอเมริกาได้กลับมาใช้เบอร์คีเลียมเป็นเป้าหมายอีกครั้งและทางทีมวิจัยรัสเซียก็ได้ติดต่อกับสหรัฐอเมริกาแล้ว การวิจัยครั้งนี้ทำให้เบอร์คีเลียมจำนวน 22 มิลลิกรัม พอที่จะดำเนินการทดลองได้ และ เบอร์คีเลียมได้ถูกส่งมาจากรัสเซียอย่างรวดเร็ว: ครึ่งชีวิตของไอโซโทปเบอร์คีเลียมที่ใช้(เบอร์คีเลียม-249)คือ 330 วัน และในฤดูร้อนปี 2551 มันก็ถูกส่งมาจากนิวยอร์กจนถึงมอสโกว

การวิจัยได้เริ่มขึ้นในเดือนมิถุนายนปี 2551 และ ในเดือนมกราคม ปี 2552, นักวิทยาศาสตร์ที่ Flerov Laboratory of Nuclear Reactions ได้เริ่มทำการยิงแคลเซียม-48 สู่ เบอร์คีเลียม-249 ในวันที่ 9 เมษายน ปี 2552 รายงานเกี่ยวกับการทดลองนี้ได้ระบุไว้ว่าประสบความสำเร็จ สามารถสร้างธาตุใหม่ขึ้นมา ดังสมการ

ก่อนที่จะผ่านการสังเคราะห์ของเทนเนสซีนนั้น การค้นพบไอโซโทปน้องสาวของเทนเนสซีนไม่มีเลย แต่หลังจากสังเคราะห์แล้วก็ค้นพบไอโซโทปน้องสาวแรก คือ อูนอูนเพนเทียม-289 หนึ่งในไอโซโทปน้องสาวของเทนเนสซีน และทาง JWP ได้จัดให้ธาตุนี้เป็นธาตุแทรนส์-โคเปอร์นิเซียม หรือ ธาตุหลังโคเปอร์นิเซียม

 ชื่อ 
ถ้าใช้การทำนายชื่อธาตุของเมนเดเลเวฟ เทนเนสซีนจะเป็นธาตุที่มีชื่อว่า เอคา-แอสทาทีน หรือ ดีวิ-ไอโอดีน ในปี ค.ศ. 1979 IUPAC ได้เผยแพร่ข้อมูลเกี่ยวกับการตั้งชื่อธาตุและทำให้ธาตุนี้มีชื่อว่า "อูนอูนเซปเทียม" (สัญลักษณ์ธาตุ Uus) ต่อมาในเดือนมิถุนายน ค.ศ. 2016 IUPAC เสนอชื่อ "เทนเนสซีน" (tennessine; สัญลักษณ์ธาตุ Ts) เป็นชื่อทางการของธาตุนี้ ชื่อ "เทนเนสซีน" มาจากชื่อรัฐเทนเนสซี ประเทศสหรัฐอเมริกา
 
 ประโยชน์ 

 ประวัติการค้นพบและการศึกษา 
แน่ชัดว่าสมบัติทางเคมี เช่น ความยาวพันธะเคมี ฯลฯ ถูกพยากรณ์ว่าต่างจากแนวโน้มตามธาตุในคาบเดียว เพราะตำแหน่งตามหมู่ตรงกับแฮโลเจน อย่างไรก็ตาม เทนเนสซีนอาจแสดงสมบัติของธาตุกึ่งโลหะน้อยกว่า
# อาภัสรา หงสกุล
อาภัสรา หงสกุล (เกิด 16 มกราคม พ.ศ. 2490) ชื่อเล่น ปุ๊ก เป็นนางงามและนักธุรกิจชาวไทย ผู้ได้รับตำแหน่งนางสาวไทย 2507 และตำแหน่งนางงามจักรวาล 1965 เป็นนางงามจักรวาลคนที่ 14 ของโลก, คนที่ 2 ของเอเชีย ต่อจาก อากิโกะ โคจิมะ จากประเทศญี่ปุ่นที่ครองตำแหน่งนางงามจักรวาล 1959 อาภัสราเป็นนางงามจักรวาลคนแรกของไทยและเอเชียตะวันออกเฉียงใต้ อาภัสราเป็นตัวแทนคนที่ 3 ของราชอาณาจักรไทย ต่อจากอมรา อัศวนนท์ รองนางสาวไทย 2496 ซึ่งเป็นตัวแทนคนแรกเข้าร่วมประกวดนางงามจักรวาล 1954 ตามด้วย สดใส วานิชวัฒนา ในการประกวดนางงามจักรวาล 1959

ประวัติ
อาภัสราเกิดที่จังหวัดพระนคร เป็นบุตรคนที่ 2 ในจำนวน 6 คนของนาวาอากาศเอก (พิเศษ) เพิ่ม หงสกุล และเกยูร หงสกุล รวมถึงเป็นพี่สาวของปวีณา หงสกุล ประธานมูลนิธิปวีณาหงสกุลเพื่อเด็กและสตรี 
 
จบการศึกษาระดับมัธยมจากรัฐปีนัง ประเทศมาเลเซีย

นางงามจักรวาล
การประกวดนางงามจักรวาล 1965 จัดขึ้นที่ไมแอมี รัฐฟลอริดา สหรัฐอเมริกา โดยมีนางงามจากสาธารณรัฐฟินแลนด์, สหรัฐอเมริกา, ราชอาณาจักรสวีเดน และราชอาณาจักรเนเธอร์แลนด์ เป็นรองนางงามด้วยวิลลา วิลัยทอง. “โรงเรียนเสริมสวย การตลาดความงาม และ ‘ผมสวย แบบนำสมัย’ ในสังคมไทยยุค ‘พัฒนา’,” ใน ธเนศ อาภรณ์สุวรรณ (บก.), ความ(ไม่)เป็นสมัยใหม่: ความเปลี่ยนแปลงและย้อนแย้งของไทย (กรุงเทพฯ: สยามปริทัศน์, 2560), น. 86-7.

ชีวิตส่วนตัว
อาภัสราสมรสครั้งแรกกับหม่อมราชวงศ์เกียรติคุณ กิติยากร โอรสของหม่อมเจ้าขจรจบกิตติคุณ กิติยากร กับหม่อมราชวงศ์วิจิตรโฉม กิติยากร (ชยางกูร) มีบุตรชาย คือ หม่อมหลวงรุ่งคุณ กิติยากร และสมรสอีกครั้งกับสุทธิเกียรติ จิราธิวัฒน์ มีบุตร คือ ภัสสรกรณ์ จิราธิวัฒน์ชีวิตครอบครัว อาภัสรา หงสกุล

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๐ ตอนที่ ๒๐๐ ง ฉบับพิเศษ หน้า ๑๗, ๓ ธันวาคม ๒๕๓๖
 อ้างอิง
# เอเทค
เอเทค (อังกฤษ:ATEC Computer) เป็นเครื่องหมายการค้าของคอมพิวเตอร์ผลิตในประเทศไทย มีเจ้าของเป็นคนไทย ก่อตั้งตั้งแต่ปี พ.ศ. 2530  โดย นาย ดิศักดิ์ ศรีสุวรรณ เป็นผู้ก่อตั้งและกรรมการผู้จัดการ โรงงานผลิตอยู่ที่ นิคมอุตสาหกรรมไฮเทค อยุธยา มีสาขาใหญ่อยู่ที่พญาไท และโชว์รูม ที่ พันธุ์ทิพย์พลาซ่า

 แหล่งข้อมูลอื่น 
 ATEC Computer 

อ
อ
หมวดหมู่:บริษัทที่ก่อตั้งในปี พ.ศ. 2530
# ซีเรียม
ซีเรียม  คือธาตุที่มีหมายเลขอะตอม 58 และสัญลักษณ์คือ Ce ซีเรียมเป็นธาตุโลหะลักษณะเงินอยู่ในกลุ่ม แลนทาไนด์ (lanthanide group) ใช้ในการทำโลหะผสมสีและสนิมเหมือนเหล็กแต่อ่อนนุ่มกว่า สามารถยืดเป็นเส้นและตีเป็นแผ่นได้ ซีเรียมสามารถละลายในสารละลายด่างและกรดเข้มข้นได้อย่างรวดเร็ว ในสภาพที่เป็นโลหะบริสุทธิ์ซีเรียมสามารถติดไฟได้เองถ้าตัดเฉือนหรือขีดข่วนด้วยมีด  ซีเรียมอ๊อกซิไดซ์ช้าในน้ำเย็นแต่รวดเร็วในน้ำร้อน
# โรเดียม
โรเดียม  คือธาตุที่มีหมายเลขอะตอม 45 และสัญลักษณ์คือ Rh โรเดียมเป็นโลหะทรานซิชันสีขาวเงินมันวาวที่หายากอยู่ในกลุ่มของแพลทินัม และพบในแร่แพลทินัม ปัจจุบันเป็นโลหะมีค่าที่มีมูลค่าด้านเศรษฐกิจสูงที่สุดหรือราคาแพงที่สุด ซึ่งราคาสูงกว่าทองคำประมาณ 10 เท่า 

 การใช้งาน 

left|thumb|แหวนที่เคลือบด้วยโลหะโรเดียม
 ใช้เป็นตัวเร่งปฏิกิริยาโลหะผสมแพลทินัม
 ใช้เคลือบเครื่องประดับเพื่อให้มีความแวววาว
 ใช้เป็นสารป้องกันการกัดกร่อนและเป็นตัวนำไฟฟ้า

 แหล่งข้อมูล
# โพรมีเทียม
โพรมีเทียม  ธาตุ มีเลขอะตอม 61 และสัญลักษณ์ Pm เป็นธาตุสังเคราะห์ในกลุ่มแลนทาไนด์ มี 2 อัญรูป โพรมีเทียมไม่มีไอโซโทปที่เสถียร ซึ่งแผ่รังสีเบต้า แต่ไม่แผ่รังสีแกมม่า 

left|thumb|ยูเรนิไนต์ซึ่งเป็นแร่ที่สามารถพบโพรมีเทียมไม่กี่อะตอมจากการเกิดปฏิกิริยาฟิชชั่นตามธรรมชาติของ 238U ได้

 การใช้ประโยชน์ 
 เกลือของโพรมีเทียม เช่น โพรมีเทียม(III) คลอไรด์ เรืองแสงสีน้ำเงินหรือสีเขียวในที่มืดได้ จึงมักใช้ในการทำเรือนนาฬิกาเก่า และเข็มทิศบางชนิด แต่เนื่องจากมีกัมมันตภาพรังสีสูงจึงทำให้ถูกห้ามใช้ผลิต

พโรมีทเอียม
พโรมีทเอียม
# ซาแมเรียม
ซาแมเรียม  คือธาตุเคมีที่มีหมายเลขอะตอม 62 และสัญลักษณ์คือ Sm ซาแมเรียมเป็นธาตุหายาก ลักษณะเป็นสีเงินมันวาว  ซาแมเรียมมีความเสถียรในอากาศ และติดไฟได้เองที่อุณหภูมิ 150 °C  

 สารประกอบ 
 ฟลูออไรด์
 SmF2
 SmF3
 คลอไรด์
 SmCl2
 SmCl3
 โบรไมด์
 SmBr2
 SmBr3
 ไอโอไดด์
 SmI2
 SmI3
 ออกไซด์
 Sm2O3
 ซัลไฟด์
 Sm2S3
 เซเลไนด์
 Sm2Se3
 เทลลูไรด์
 Sm2Te3
# เพรซีโอดิเมียม
เพรซีโอดิเมียม  เป็นธาตุที่มีเลขอะตอม 59 สัญลักษณ์คือ Pr 

เพรซีโอดิเมียม เป็นธาตุโลหะ อยู่ในกลุ่มแลนทาไนด์ (lanthanide group) มีสีเงิน ทนต่อการกัดกร่อนในอากาศได้ดีกว่า ยูโรเพียม (europium), แลนทานัม (lanthanum), ซีเรียม (cerium) และ นีโอดิเมียม (neodymium) 

เกิดสนิมสารประกอบออกไซด์สีเขียวเมื่อสัมผัสอากาศ ซึ่งป้องกันได้โดยเก็บในน้ำมันแร่หรือเคลือบด้วยพลาสติกหรือแก้ว 

 สารประกอบ 

สารประกอบเพรซีโอดิเมียมมีดังนี้:

 ฟลูออไรด์
 PrF2
 PrF3
 PrF4
 คลอไรด์
 PrCl3
 โบรไมด์
 PrBr3
 Pr2Br5
 ไอโอไดด์
 PrI2
 PrI3
 Pr2I5
 ออกไซด์
 PrO2
 Pr2O3
 ซัลไฟด์
 PrS
 Pr2S3
 ซีลีไนด์
 PrSe
 เทลลูไรด์
 PrTe
 Pr2Te3
 ไนไตรด์
 PrN

เพรซีโอดิเมียม
เพรซีโอดิเมียม